LV Eiropas Savienības Oficiālais Vēstnesis C 331/9

Francijas valdības paziņojums attiecībā uz Eiropas Parlamenta un Padomes 1994. gada 30. maija Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumiem ekskluzīvu atļauju, tā saukto “Permis d'Etampes” un “Permis Malesherbes” saņemšanai, lai veiktu šķidro vai gāzveida ogļūdeņražu izpēti)

(2005/C 331/05)

(Dokuments attiecas uz EEZ)

Ar 2005. gada 17. janvāra pieteikumu uzņēmums Geopetrol SA, kura juridiskā adrese ir 9 rue Nicolas Copernic, Z.I du Coudray F-93150 Le Blanc-Mesnil Cedex (Francija), lūdza piešķirt uz četriem gadiem ekskluzīvu atļauju, tā saucamo “Permis d'Etampes”, lai veiktu šķidro vai gāzveida ogļūdeņražu izpēti aptuveni 588 kvadrātkilometru platībā, kas ir daļa no Esonas (Essonne), Luarē (Loiret) un Sēnas un Marnas (Seine-et-Marne) departamentu teritorijas.

Šīs atļaujas perimetru veido paralēļu un meridiānu līnijas, kas secīgi savieno punktus, kuru ģeogrāfiskās koordinātes ir noteiktas turpmāk tabulā, par pamatu ņemot Parīzes meridiānu.

PUNKTI ĢEOGRĀFISKAIS GARUMS ĢEOGRĀFISKAIS PLATUMS A rietumu garums 0,30° ziemeļu platums 53,90° B rietumu garums 0,02° ziemeļu platums 53,90° C rietumu garums 0,02° ziemeļu platums 53,83° D 0,00° ziemeļu platums 53,83° E 0,00° ziemeļu platums 53,80° F austrumu garums 0,30° ziemeļu platums 53,80° G austrumu garums 0,30° ziemeļu platums 53,70° H rietumu garums 0,30° ziemeļu platums 53,70°

Ar 2005. gada 12. aprīļa pieteikumu uzņēmums Madison Energy France SNC, kura juridiskā adrese ir 13/15 boulevard de la Madeleine, 75001 Paris (Francija), lūdza piešķirt uz četriem gadiem ekskluzīvu atļauju, tā saucamo “Permis de Malesherbes”, lai veiktu šķidro vai gāzveida ogļūdeņražu izpēti aptuveni 266,7 kvadrātkilometru platībā, kas ir daļa no Esonas (Essonne), Luarē (Loiret) un Sēnas un Marnas (Seine-et-Marne) departamentu teritorijas.

Šīs atļaujas perimetru veido paralēļu un meridiānu līnijas, kas secīgi savieno punktus, kuru ģeogrāfiskās koordinātes ir noteiktas turpmāk tabulā, par pamatu ņemot Parīzes meridiānu.

PUNKTI ĢEOGRĀFISKAIS GARUMS ĢEOGRĀFISKAIS PLATUMS A 0,00° ziemeļu platums 53,80° B austrumu garums 0,20° ziemeļu platums 53,80° C austrumu garums 0,20° ziemeļu platums 53,60° D 0,00° ziemeļu platums 53,60o

Abos pieteikumos ietilpst kopēja platība, kuras perimetru veido paralēļu un meridiānu līnijas, kas secīgi savieno punktus, kuru ģeogrāfiskās koordinātes ir noteiktas turpmāk tabulā, par pamatu ņemot Parīzes meridiānu.

PUNKTI ĢEOGRĀFISKAIS GARUMS ĢEOGRĀFISKAIS PLATUMS A 0,00° ziemeļu platums 53,80° B austrumu garums 0,20° ziemeļu platums 53,80° C austrumu garums 0,20° ziemeļu platums 53,70° D 0,00° ziemeļu platums 53,70°

Pieteikumu iesniegšana

Sākotnējo pieteikumu iesniedzējiem un konkurējošo pieteikumu iesniedzējiem ir jāpierāda to atbilstība atļaujas piešķiršanai nepieciešamajām prasībām, kas noteiktas grozītā 1995. gada 19. aprīļa Dekrēta 95-427 par kalnrūpniecības atļaujām 3.,4. un 5. pantā.

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai”, izpētei un ieguvei Francijā, kurš publicēts Eiropas Kopienu Oficiālajā Vēstnesī (OV C 374, 30.12.1994., 11. lpp.), un kas noteikta ar grozīto 1995. gada 19. aprīļa Dekrētu 95-427 par kalnrūpniecības atļaujām (Francijas Republikas Oficiālā Vēstneša 1995. gada 22. aprīļa numurs (Journal officiel de la République française)).

Konkurējošie pieteikumi jānosūta Kalnrūpniecības lietu ministram uz turpmāk norādīto adresi. Lēmumus par sākotnējos pieteikumos un konkurējošos pieteikumos pieprasītajiem perimetriem pieņem saskaņā ar šādu grafiku:

— Perimetram, kas noteikts “Permis d'Etampes”, ietverot kopējo platību, divu gadu laikā, skaitot no dienas, kad Francijas iestādes saņem šo pieteikumu, vai vēlākais līdz 2007. gada 21. janvārim.

— Perimetram, kas noteikts “Permis de Malesherbes,” izņemot kopējo platību, ja tā jau ir piešķirta ar “Permis d'Etampes”, vēlākais divu gadu laikā, skaitot no dienas, kad Francijas iestādes saņem šo pieteikumu, vai līdz 2007. gada 13. aprīlim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un ar grozīto 1995. gada 9. maija Dekrētu 95-696 par kalnrūpniecības darbiem un kalnrūpniecības noteikumiem (Francijas Republikas Oficiālā Vēstneša 1995. gada 11. maija numurs (Journal officiel de la République française)).

Papildu informāciju var saņemt: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13, (tālrunis: (33) 144 97 23 02, fakss: (33) 144 97 05 70].

Ar iepriekš minētajiem normatīvajiem un administratīvajiem aktiem var iepazīties tīmekļa vietnē http://www.legifrance.gouv.fr

(1) OV L 164, 30.6.1994., 3. lpp.